CELEX: 62020TN0593
Language: da
Date: 2020-09-28 00:00:00
Title: Sag T-593/20: Sag anlagt den 28. september 2020 — Tirrenia di navigazione mod Kommissionen

9.11.2020   
            
            
               DA
            
            
               Den Europæiske Unions Tidende
            
            
               C 378/44
            
         
      Sag anlagt den 28. september 2020 — Tirrenia di navigazione mod Kommissionen
      (Sag T-593/20)
      (2020/C 378/54)
      Processprog: italiensk
      
         Parter
      
      
         Sagsøger: Tirrenia de navigazione SpA (Rom, Italien) (ved advokaterne B. Nascimbene og F. Rossi Dal Pozzo)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  De i stævningen angivne dele af den anfægtede afgørelse annulleres, nærmere bestemt kun artikel 2, 3 og 4.
               
            
                  —
               
               
                  Subsidiært annulleres afgørelsens artikel 6 og 7, hvormed der kræves tilbagesøgning af den angivelige støtte, hvilken tilbagesøgning skal være omgående og effektiv.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Dette søgsmål er rettet mod artikel 2, 3 og 4 i afgørelse C (2020) 1110 final af 2. marts 2020. Med denne afgørelse fastslog Kommissionen, at den kompensation for forpligtelsen til offentlig tjeneste, som blev tildelt Tirrenia AS fra 2009 og de efterfølgende år og dernæst til erhververen af dette selskab Compagnia Italiana di Navigazione, for færgetjenester i Italien er i overensstemmelse med Den Europæiske Unions statsstøtteregler.
      Kommissionen fastslog desuden, at en række andre foranstaltninger til fordel for Tirrenia AS er uforenelige med EU’s statsstøtteregler. Kommissionen konkluderede endvidere, at den kompensation for forpligtelsen til offentlig tjeneste, som blev tildelt i perioden 1992-2008 til selskaberne i den tidligere Tirrenia-koncern (Adriatica, Caremar, Saremar, Siremar og Toremar), er i overensstemmelse med EU’s statsstøtteregler, med undtagelse af støtten vedrørende en bestemt rute, som ikke er forenelig med de pågældende regler.
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrører en tilsidesættelse af artikel 107, stk. 1, TEUF og artikel 108, stk. 2, TEUF samt af retningslinjerne for redning og omstrukturering af 2004.
                  
                              —
                           
                           
                              Sagsøgeren har herved gjort gældende, at den anfægtede afgørelse er behæftet med en retlig fejl ved anvendelsen af artikel 107, stk. 3, litra b), TEUF, også hvad angår retningslinjerne af 2004, for så vidt som den fastslog, at redningsstøtten til Tirrenia AS blev ulovligt forlænget og er uforenelig med det indre marked.
                           
                        
                              —
                           
                           
                              Det præciseres herved, at
                              
                                          a)
                                       
                                       
                                          der forelå en omstruktureringsplan inden den omhandlede frist på seks måneder var udløbet. Denne plan var »gennemførlig, sammenhængende og vidtrækkende«, således at rentabiliteten hos forretningsenheden Tirrenia ville blive genoprettet efter likvidationen, når planen var fuldstændigt gennemført, som følge af privatiseringen af forretningsdelen Tirrenia
                                       
                                    
                                          b)
                                       
                                       
                                          der gennem den fuldstændige tilbagebetaling ved én transaktion af hele beløbet af redningsstøtten skete fuldstændig opfyldelse af tilsagnet om at foretage en tilbagebetaling af det lån, der blev garanteret i forbindelse med afslutningen af privatiseringsproceduren, gennem anvendelse af beløb som overdragelsespris for virksomhedens aktiver
                                       
                                    
                                          c)
                                       
                                       
                                          Det grundlæggende princip, som redningsafgørelsen var støttet på, nemlig at gøre det muligt for forretningsdelen Tirrenia at sikre kontinuiteten i søtransporttjenesterne gennem en midlertidig og genkaldelig støtteforanstaltning uden at afbryde den vigtige og væsentlige offentlige serviceforpligtelse i perioden indtil privatiseringsprocedurens afslutning, blev overholdt.
                                       
                                    
                        
            
                  2.
               
               
                  Andet anbringende vedrører en tilsidesættelse af artikel 107, stk. 1, TEUF og artikel 108, stk. 2, TEUF havde angår fritagelser for betaling af visse skatter.
                  
                              —
                           
                           
                              Sagsøgeren har i denne forbindelse gjort gældende, at den omtvistede skattefritagelse er undergivet de betingelser, der gælder generelt for insolvensprocedurer, og at det, som det anerkendes af Kommissionen i den anfægtede afgørelse, heller ikke i dag kan forudses, om betingelsen om, at der skal foreligge en positiv saldo mellem på den ene side virksomhedens aktiver ved indledningen af en særlig insolvensprocedure og på den anden side de aktiver, der foreligger ved afslutningen af den særlige insolvensprocedure, kan opfyldes.
                           
                        
                              —
                           
                           
                              Således afhænger selskabernes fritagelse for selskabsskat fuldt ud af, at visse fremtidige og usikre begivenheder indtræder, således at Tirrenia AS indtil nu ikke har opnået nogen fordel, og, som det anerkendes af Kommissionen i afgørelsen, indebærer det, at en sådan fordel i fremtiden er rent hypotetisk. Følgelig og på baggrund af samtlige betingelser i national lovgivning for at opnå den omhandlede fordel, kan det ikke gøres gældende, at den hypotetiske fordel, der udspringer af en skattefritagelse, er blevet erhvervet af Tirrenia AS. Følgelig falder denne fritagelse uden for statsstøttebegrebet i henhold til artikel 107, stk. 1, TEUF og udgør således ikke statsstøtte.
                           
                        
                              —
                           
                           
                              Endvidere er det, idet det stadig forudsættes, at betingelserne for den omhandlede skattefritagelse vil kunne blive opfyldt i fremtiden, tvivlsomt om dette vil ske, når Tirrenias likvidation er afsluttet.
                           
                        
                              —
                           
                           
                              Sagsøgeren har præciseret, at selv om foranstaltningen måtte skabe en fordel, deltager Tirrenia AS ikke i handelen inden for EU eller indtager en stilling på det nationale marked, som ville kunne opretholdes eller styrkes og således mindske mulighederne for de virksomheder, der er etableret i andre medlemsstater, i at trænge ind på det italienske marked.
                           
                        
            
                  3.
               
               
                  Tredje anbringende vedrører en tilsidesættelse af retssikkerhedsprincippet og princippet om god forvaltningsskik med hensyn til varigheden af sagsbehandlingstiden
                  
                              —
                           
                           
                              Sagsøgeren er af den opfattelse, at den undersøgelsesprocedure, der anfægtes i det foreliggende tilfælde, har strakt sig over en for lang periode i strid med retssikkerhedsprincippet og princippet om god forvaltningsskik.